**Grégoire de Saint-Vincent** (latin: *Gregorius a Sancto Vincentio*, nederlandsk: *Gregorius van St-Vincent*, født den 8. september 1584 i Brugge, død den 27. januar 1667 i Gent) var en flamlendsk matematiker og jesuitt. Han er kjent for å ha oppdaget desimallogaritmen. Delvis tilskrives den oppdagensen imidlertid Alphonse Antonio de Sarasa, en annen jesuitt.[]

Bakgrunn
--------

### Studier

I 1600 studerte Grégoire de Saint-Vincent ved universitetet i Douai. Han ble i 1605 novise hos jesuittene i Roma. På denne tid var Grégoire de Saint-Vincent matematikeren pater Christophorus Clavius' favoritt og en entusiastisk beundrer av Galileo Galilei.[] Han forlot Roma etter Clavius' død i 1612. 

### Prest

Grégoire de Saint-Vincent returnerte da til Leuven i Flandern i 1612, og ble presteviet 23. mars 1613. grunnla skolen for matematikk i Antwerpen, ble professor i Antwerpen (1617–1620) og i Leuven (1621–1625). I denne periode skrev han sitt *magnum opus*, det i ti bøker oppdelte *Opus geometricum quadraturae circuli et sectionum coni*, publisert i 1647. I Antwerpen var han læremester til jesuitten Jean-Charles della Faille.

Grégoire de Saint-Vincent gav «den klareste tidlige redegjøring for summeringen av geometriske rekker.»:136 Han løste også Zenons paradokser ved å vise at tidsintervallene involvert utgjorde en geometrisk tallfølge og følgelig hadde en finitt sum.:137

I 1625 ble han intenst opptatt av sirkelens kvadratur og søkte jesuittenes generalsuperion Mutio Vitelleschi om tillatelse til å publisere sin metode. Men Vitelleschi henviste til jesuittastronomen Christoph Grienberger, matematiker i Roma. Den 9. september 1625 la Gregoire på vei til Roma for å drøfte dette med Grienberger, men uten fremgang. Han vendte tilbake til Nederlandene i 1627.

Året etter ble han sendt til Praha for å arbeide hos keiser Ferdinand II. Etter et apopletisk anfall ble han assistert der av jesuitten Theodorus Moretus.[] Da svenskene angrep og herjet Praha i 1631, dro Gregoire, og noen av hans manuskripter gikk tapt i kaoset. Andre ble ettersendt til ham i 1641 med pater Rodericus de Arriaga.

Fra 1632 residerte Gregoire i jesuittenes hus i Gent; der underviste han i matematikk.

Bibliografi
-----------

*Opus geometricum posthumum*, 1668
* *Cometis* (1616)
* *Theoremata mathematice scientiae staticae* (1624)
* *Opus geometricum quadraturae circuli et sectionum coni decem libris comprehensum* (1647)
* *Opus geometricum ad mesolabum per rationum proportionalitatumque novas proprietates* (1668)

Litteratur
----------

* Margaret E. Baron: (1969) *The Origins of the Infinitesimal Calculus*, Pergamon Press, republished 2014
* Moritz Cantor: *Gregorius a Sancto Vincentio*. I: *Allgemeine Deutsche Biographie* (ADB). Band 9, Duncker & Humblot, Leipzig 1879, S. 631–633.
* Christiaan Huygens: (1651) Examen de la Cyclométrie du três savant Grégoire de Saint-Vincent, *Oeuvres Complètes*, Tome XI, link from Internet Archive.
* David Eugene Smith: (1923) *History of Mathematics*, Ginn & Co. v.1, p. 425.
* Hans Wussing: (2008) *6000 Jahre Mathematik: eine kulturgeschichtliche Zeitreise*, S. 433, Springer, ISBN 9783540771920 .

Referanser
----------

1. 1 2   Brockhaus Enzyklopädie, oppført som Gregorius a San Vincento, Brockhaus Online-Enzyklopädie-id gregorius-a-san-vincento, besøkt 9. oktober 2017[Hentet fra Wikidata]
2. 1 2   MacTutor History of Mathematics archive, besøkt 22. august 2017[Hentet fra Wikidata]
3. ↑   Biographie Nationale de Belgique, bind 21[Hentet fra Wikidata]
4. 1 2  Margaret E. Baron (1969) *The Origins of the Infinitesimal Calculus*, Pergamon Press, republished 2014 by Elsevier, Google Books preview
5. ↑   Herman van Looy (1984) "A Chronology and Historical Analysis of the mathematical Manuscripts of Gregorius a Sancto Vincentio (1584–1667)", Historia Mathematica 11: 57–75

|  |  |
| --- | --- |
| Oppslagsverk/autoritetsdata | Prabook **·** MacTutor **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BPN **·** NKC **·** ICCU
 |